Številka: 10033-39/2025/1

Datum: 3. 7. 2025

Skladno s 7. odstavkom 57. člena iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**HIDROLOG II** (m/ž), šifra DM 12044, v Oddelku za splošne napovedi, Sektorju za meteorološke, hidrološke in oceanografske napovedi, Uradu za meteorologijo, hidrologijo in oceanografijo, za določen čas do 31. 3. 2026 s polnim delovnim časom, oziroma do porabe sredstev za zaposlitve na projektu »LOCALIENCE«, oziroma do konca izvajanja projekta »LOCALIENCE«.

Kandidati/ke, ki se bodo prijavili/le na prosto delovno mesto, morajo izpolnjevati naslednja pogoja:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) oziroma višješolsko izobraževanje (prejšnje)/višješolska izobrazba (prejšnja),[[1]](#footnote-1)
* najmanj 4 leta delovnih izkušenj.

Delovne naloge:

* opravljanje zahtevnejših strokovnih del s področja hidrologije,
* priprava strokovnih podlag za uvajanje novih metod dela in orodij,
* sodelovanje v zahtevnih razvojnih nalogah in projektih s strokovnega področja,
* koordinacija aktivnosti med projektnimi partnerji in ostalimi deležniki na projektu,
* izvajanje drugih strokovnih nalog na projektu in priprava projektnih poročil.

Prednost pri izbiri bodo imeli kandidati/ke:

* + s poznavanjem področja hidrologije; osnovnim poznavanjem sistemov zgodnjega opozarjanja ter zaščite in reševanja pred naravnimi nesrečami,
  + z osnovnim poznavanjem hidroloških modelov in programiranja (Python, R),
  + z izkušnjami z javnim nastopanjem,
  + z izkušnjami s področij projektnega dela,
  + z izkušnjami s področij dela s časovnimi nizi podatkov.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu,

za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 4. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni/a uslužbenec/ka, ki ima univerzitetno izobrazbo, visoko strokovno izobrazbo s specializacijo oziroma magisterij znanosti.

Delovno razmerje z izbranim/o kandidatom/ko bo sklenjeno za določen čas do 31. 3. 2026 s polnim delovnim časom, oziroma do porabe sredstev za zaposlitve na projektu »LOCALIENCE«, oziroma do konca izvajanja projekta »LOCALIENCE«. Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Projekt LOCALIENCE »Razvoj odpornosti na ekstremne vremenske dogodke na lokalni ravni v Srednji Evropi«, šifra: CE0100182 delno financira Evropska unija iz Evropskega sklada za regionalni razvoj. Projekt se izvaja v okviru Programa transnacionalnega sodelovanja Interreg Srednja Evropa za obdobje 2021-2027. Denarna sredstva za financiranje zaposlitve so zagotovljena v proračunu Republike Slovenije na proračunskih postavkah:

* 230135 – Projekt Localience - 21-27 – EU (80 %),
* 230136 – Projekt Localience – 21-27 – slovenska udeležba (20 %).

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati/ke za razpisano prosto strokovno-tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta hidrolog II, šifra DM 12044, v Oddelku za splošne napovedi, Sektorju za meteorološke, hidrološke in oceanografske napovedi, Uradu za meteorologijo, hidrologijo in oceanografijo na Agenciji Republike Slovenije za okolje, pod zaporedno št. 10033-39/2025« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **torka, 8. 7. 2024**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega/e kandidata/ke.**

Kandidati/ke bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 (Matej Čuček).

mag. Gregor SLUGA

namestnik generalnega direktorja

p. p. št. 0210-9/2019-6 z dne 1. 4. 2021

1. Pojem »prejšnja« vključuje višješolske študijske programe, sprejete pred 1. 1. 1994 po Zakonu o usmerjenem izobraževanju (Uradni list RS, št. 11/80, 6/83, 25/89 in 35/89). V to višješolsko izobraževanje po letu 1995/96 ni bilo več vpisa; zadnji diplomanti so to šolanje zaključili v letu 2002. [↑](#footnote-ref-1)